На основу члана 56. Статута Града Ниша (''Службени лист Града Ниша'', број 88/2008 и 143/2016), члана 72. Пословника о раду Градског већа Града Ниша (“Службени лист Града Ниша” број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала ("Службени лист Града Ниша", број 125/2008)

 Градско веће Града Ниша, на седници оджаној дана 08.05.2018. године, доноси

**Р Е Ш Е Њ Е**

 **I** Утврђује се Предлог решења о усвајању Годишњег извештаја о пословању Туристичке организације Ниш за 2017. годину и Завршни рачун са финансијским извештајем о оствареним приходима и расходима Туристичке организације Ниш за 2017. годину.

 **II** Предлог решења о усвајању Годишњег извештаја о пословању Туристичке организације Ниш за 2017. годину и Завршни рачун са финансијским извештајем о оствареним приходима и расходима Туристичке организације Ниш за 2017. годину, доставља се председнику Скупштине Града Ниша ради увршћивања у дневни ред седнице Скупштине Града.

**III** За представнике предлагача по овом предлогу на седници Скупштине Града Ниша, одређује се Драган Карличић, секретар Секретаријата за привреду Градске управе Града Ниша.

Број: 549-3/2018-03

У Нишу, 08.05.2018. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Проф. др Милош Банђур**